**200821**

**Мінажат етіп, бай болыңыз**

***«Біз Оның еркіне сай бір нәрсе сұрасақ, Құдай тілегімізге құлақ салады деп нық сенеміз.» (Жоханның 1-хаты 5:14)***

**«Бай болу үшін қалай мінажат ету керек?»** -деген жуан әріптермен жазылған, мазмұнына адамдардың назарын аудартатын бір жарнаманы көрдім. Жарнамалық ұсыныс былай басталады: «Бұл кітап сіздің өміріңізде өте маңызды рөл ойнайтын болады!» Жақсы болып естілді. Әрі қарай мына сөздер жазылды: «Бұл кітапта, бай болу үшін қалай мінажат ету керек екендігі туралы кеңестер берілген, сіз өзіңіз үшін жауаптарды тез арада ашасыз деп уәде беремін» дейді оның авторы, доктор Джозеф Мерфи. Мазмұны келесі тараулардан тұрады: «Бай болу – бұл сіздің құқығыңыз. Байлыққа жеткізетін үш қадам. Қалай мінажат етіп, байып кетуге болады? Алтын кен орнын қайдан табуға болады? Мульти-миллионерлік долларлық формуласы.»

Мен өзімді сенбейтін скептиктердің қатарына қоспаймын, бірақ бұл кітаптың бағасына қарап, маған бір нәрсе өте қызық болып көрінді: «Кім байып жатыр: бұл кітапты оқыған адам ба, әлде автор ма?!»

Мен кейбір өте көп мінажат ететін адамдарды білемін. Олардың кейбіреулері мінажат етуге маманданған, бірақ оларды ауқатты адамдар деп айтуыма ешқандай негіз жоқ. Тіпті, меніңше, олар Мистер Мерфидің кітабы туралы ештеңе білмейді де. Бұл кітапты көбірек қажет ететін басқа бір адамды білемін. Оның есімі - Петір. Ол балықшы болатын. Елшілердің істері кітабында (3-тарауында) Петірдің бір күні ғибадатханаға мінажат етуге барғаны туралы айтылады. Ғибадатхананың қақпасына кіре бергенде, оны кенеттен қайыр сұрап отырған бір мүгедек кісі тоқтатады. Петірдің оған не деп жауап бергенін білетін шығарсыз: «Менде күміс пен алтын жоқ.» (3:6) - деді. Бірақ, маған мінажаттың шынайы болмысын көрсететін Петірдің келесі сөздері ұнайды: «Дегенмен саған барымды беремін: назареттік Исаның атынан айтамын: орныңнан тұрып, жүріп кет!» (3:6) Әрі қарай, осы кітаптың авторы, Лұқа, бұл адамның қалай сауығып кетуі туралы баяндайды.

Өзімнің теология саласындағы магистрлік және докторлық ғылыми дәрежелерімді оқыған барлық жылдарымда, Киелі Кітапта «бай болу үшін қалай мінажат ету керек» деп жазылған бір жазбаны есіме түсіре алмаймын. Алайда, бірде Иса кедейлерге көмектесу керектігі туралы айтқандығы есімде. Ол ашық түрде былай деген: «Мүсәпірлер әрдайым қастарыңда ғой, ал Мен ұдайы қастарыңда бола бермеймін.» (Матай 26:11)

Мінажаттың маңыздылығына назар аударып, Иса сонымен қатар, мұқтаж адамдарға көмектесу керектігі туралы айтқан.